**PSIHOLOŠKA PODPORA OB EPIDEMIJI COVID-19**

Telefon za psihološko podporo ob epidemiji COVID-19:    **041 443 443**

Društvo psihologov Slovenije v partnerstvu z Nacionalni inštitut za javno zdravje - NIJZ
in v sodelovanju s Službo za psihološko pomoč pri Civilni zaščiti,  Slovenska Krovna Zveza Za Psihoterapijo - SKZP, Združenje zakonskih in družinskih terapevtov Slovenije in @Združenjem psihiatrov pri Slovenskem zdravniškem društvu so vzpostavili **Telefon za psihološko podporo ob epidemiji COVID-19 za prebivalstvo: 041 443 443.**
S telefonom želijo zagotoviti podporo ljudem, ki se v času epidemije in z njo povezanih kriznih ukrepov, soočajo z različnimi stiskami. Na tej telefonski številki bodo pomoč nudili izkušeni psihologi in psihoterapevti. Na povabilo k sodelovanju pri nudenju prostovoljne psihosocialne podpore se je odzvalo več kot 200 strokovnjakov.

Telefon je namenjen krajšim pogovorom za:
- čustveno podporo pri obvladovanju tesnobe, strahu, jeze in drugih čustvenih stanj ter z njimi povezanih odzivov;
- podporo obolelim in svojcem oseb z boleznijo COVID-19;
- podporo ob izgubi bližnjega zaradi bolezni COVID-19;
- priporočila in podporo pri vzgoji otrok in izvajanju šolskih obveznosti v teh posebnih okoliščinah;
- podporo ob soočanju s partnersko krizo v času bivanja v izolaciji;
- razmislek o drugih duševnih spremembah, ki jih doživljamo v tem obdobju.

**Telefon za psihološko podporo ob epidemiji COVID-19 bo obratoval vsak dan:
- delavniki: od 16h do 24h
- sobota in nedelja: 12h do 24h**Dopoldne oziroma med ordinacijskim časom, ko telefon za psihološko podporo ob epidemiji COVID-19 ne deluje, so na voljo drugi viri pomoči, ki so zbrani na:
<http://www.dps.si/seznam-telefonskih-stevilk-za-psihosocialno-pomoc/>
<https://www.nijz.si/sl/strokovnjaki-s-podrocja-dusevnega-zdravja-v-casu-epidemije-koronavirusa-na-voljo-za-brezplacne>

Storitev klicnega centra je društvu doniralo podjetje Telekom Slovenije.